Petteri Saario

Petteri Saario (s. 3. marraskuuta 1961 Lahti) on suomalainen dokumentintekijä. Hän ohjaa, kuvaa, tuottaa, käsikirjoittaa ja leikkaa dokumenttielokuvia ja -ohjelmia. Saarion dokumentit kertovat pääsääntöisesti ihmisen ja luonnon suhteesta. Hän johtaa tuotantoyhtiö DocArtia. == Ura == Petteri Saario siirtyi ympäristötoimittajasta dokumenttiohjaajaksi vaiheittain 1990-luvun aikana. Ennen dokumentaristin uraa Saario työskenteli muun muassa Yleisradiossa ympäristötoimittajana ja luonnonsuojelujärjestöissä. Ensimmäisen dokumenttielokuvansa hän teki vuonna 1990-luvun alkupuoliskolla. Vuonna 1994 valmistunut Yhden hevosvoiman monitoimikone kertoi hevosmetsurien paluusta. Petteri Saario on yli neljännesvuosisadan jatkuneen dokumentaristin uransa aikana ohjannut yli 20 dokumenttielokuvaa. Miltei kaikki dokumenttinsa hän on myös tuottanut, käsikirjoittanut, kuvannut ja leikannut. Hänen elokuviaan on palkittu kotimaisilla ja ulkomaisilla festivaaleilla, muun muassa Grand Awardilla Aasian suurimmilla luontoelokuvafestivaaleilla Japanissa ja Silver Horn Awardilla Krakovan elokuvajuhlilla. Hänen dokumenttielokuviaan ja -sarjojaan on esitetty Suomen ohella useissa muissa maissa. Kaksi hänen dokumenttielokuvistaan on edustanut Suomea Prix Europan loppukilpailussa Berliinissä, hän on saanut Kouran ja Turkin elokuvakriitikoiden palkinnon ja hänen dokumenttejaan on esitetty Moskovan elokuvajuhlilla, DocPointissa sekä Pohjoismaiden suurimmilla elokuvajuhlilla Göteborgissa. Saarion dokumentteja on osallistunut noin 40 festivaalille 14 maassa ja neljässä maanosassa. Vuonna 2009 Yle TV2 nimesi Saarion Vuoden kumppaniksi. Hän on saanut myös Porvoon kaupungin kulttuuripalkinnon ja Porvoon taideyhdistys on palkinnut hänet vuoden kulttuuriteosta. Omien tuotantojensa lisäksi hän on toiminut kuvaajana muiden tuottamissa dokumenttielokuvissa. Vuonna 2019 valmistui Petteri Saarion ensimmäinen lapsille suunnattu luontodokumenttielokuva Vedenneito, jonka hän teki yhteistyössä tuottaja Elina Pohjolan kanssa. Vedenneito alkoi Audiovisuaalisen kulttuurin edistämiskeskus AVEK:n, Suomen elokuvasäätiön ja Ylen Kids@Docs-pilottihankkeesta, jossa haettiin uudenlaisia lapsille suunnattuja sisältöjä. Petteri Saario on tehnyt myös useita dokumentaarisia TV-sarjoja Yleisradiolle. Sarjojen dokumentteja on palkittu Suomessa ja ulkomailla, Vuoden 2013 lopulla TV1:ssä esitetty Veden saartamat keräsi yli viisi miljoonaa katsojaa, ollen katsotuimpia Suomen televisiossa esitettyjä dokumenttisarjoja. Vuonna 2016 Ylen Luontovuoden aloittanut dokumenttisarja Erämaan lumo oli myös katsojasuosikki, sarjan ensimmäinen osa oli TV1:n katsotuin ohjelma heti uutisten ja urheiluruudun jälkeen. Kaupunkiluonnosta kertova TV1:ssä esitetty Asvalttiviidakot-dokumenttisarja oli osa vuonna 2017 vietetetyn Suomen itsenäisyyden virallisen juhlavuoden ohjelmaa. Dokumenttisarjaan liittyi kaupunkiviljelyyn innostava Syötävä kaupunki -kampanja. Dokumenttielokuvien ja -sarjojen ohella Petteri Saario on ohjannut ja kuvannut poikkitaiteellisia teoksia. Suomen 90-vuotisen itsenäisyyden juhlaelokuvaksi valmistuneessa Kansanluonnossa yhdistyivät elokuva ja elävä musiikki. Teos palkittiin kahdella kansainvälisellä palkinnolla. Vuoden 2014 maaliskuussa valmistuneessa Veden perintö -teoksessa luontoelokuva, elävä nykykansanmusiikki ja nykytanssi olivat vuoropuhelussa keskenään. Teos esitettiin Suomen luonnon päivän pääjuhlassa Haltiassa sekä muun muassa Frankfurtin kirjamessujen Suomen paviljongissa ja Loikka-festivaaleilla Helsingissä. Saario on myös ohjannut ja kuvannut useita elokuvateoksia luontokeskuksiin. Vuonna 2013 avatussa Suomen luontokeskus Haltiassa Saario toimi päänäyttelyn dramaturgisena neuvonantajana ja sisällötuottajana useille näyttelyn teoksille. Lisäksi hän on kuvannut ja ohjannut muita lyhyt-, yritys- ja mainoselokuvia: muun muassa Matkailun edistämiskeskuksen Visit Finland -sivustolle. Syksyllä 2018 Petteri Saario julkaisi ensimmäisen kirjansa Luonnon lumo, joka kertoo luonnon hämmästyttävästä vaikutuksesta hyvinvointiimme ja terveyteemme. Vuonna 2021 hän julkaisi yhdessä Minna Jakosuon ja Meeri Koutaniemen kanssa kirjan Rakkauskirjeitä luonnolle. == Dokumentit == * Ankarista Ankarin - Myrsky ** Luontodokumentti ulkoluotojen kiehtovasta ja äärimmäisestä luonteesta. 2024 ** Ohjaaja, käsikirjoittaja, tuottaja, kuvaaja * Revontulten räppäri ** 18-vuotiaan saamelaisräppäri Mihkku Laitin kasvutarina kohti muusikon uraa ja orastavaa tähteyttä. 2023 ** ohjaaja, tuottaja, käsikirjoittaja * Vedenneito ** Luontodokumentti 13-vuotiaan Emikan ja hänen serkkunsa Antin riemukkaista hetkistä Saimaan saaristossa järviluonnon keskellä 2019. ** Käsikirjoittaja, ohjaaja * Aktivisti ** Dokumenttielokuva kaivosmiehen tyttären taistelusta kansainvälistä kaivosjättiä vastaan, kuvaus Lapin arvokkaimman suon kohtalosta. Tuotantoyhtiö DocArt, Yle Dokumenttiprojekti, Suomen elokuvasäätiö, AVEK, 2017 ** Tuottaja, käsikirjoittaja, ohjaaja, kuvaaja, leikkaaja *Autiomaa ** Huippuvuorilla kuvattu dokumenttielokuva tutkijan luonnosta ja ilmastonmuutoksesta, 70 min. Tuotantoyhtiö Kinovid, YLE Dokumenttiprojekti, Suomen elokuvasäätiö, AVEK, 2011 ** Käsikirjoittaja, ohjaaja, kuvaaja, leikkaaja. * Utsjoen Beckhamit ** Dokumenttielokuva nykypäivän saamelaisuudesta kolmen sukupolven silmin. 73 min. Tuotantoyhtiö DocArt , YLE Yhteistuotannot, NDR, 2010 ** Tuottaja, käsikirjoittaja, ohjaaja, kuvaaja, leikkaaja * Sergei Verenseisauttaja ** Dokumenttielokuva omavaraistaloudesta, pohjoisesta luonnosta ja pojan kasvusta mieheksi keskellä ikimetsiä. 102 min. ** Tuotanto Taiga Films Oy, YLE Yhteistuotannot, NDR, Suomen elokuvasäätiö, 2008 ** Tuottaja (ohjaus, käsikirjoitus, kuvaus ja leikkaus yhdessä Juha Taskisen kanssa) * Kansanluonto ** Rajat ylittävä itsenäisyyden juhlavuoden elokuva Suomen ja suomalaisten luonnosta. 57 min. ** Tuotantoyhtiö DocArt, YLE Yhteistuotannot ** Tuottaja, käsikirjoittaja, ohjaaja, kuvaaja, leikkaaja * Sven Quijote ** Dokumenttielokuva maanviljelystä, oluenpanosta ja etelänkiislojen syöksyistä Gotlannissa. 88 min., lyhennetty versio 58 min. ** Tuotantoyhtiö DocArt, NDR, Yle Teema, 2006 ** Käsikirjoittaja, ohjaaja, tuottaja, leikkaaja, kuvaaja * Sisukivi (The Sisu Stone) ** Dokumenttielokuva pienen perheen elämästä Ahvenanmaan ulkosaaristossa merikotkien ja hylkeiden keskellä, 63 min. ** Tekstivirta, NDR, Yle Teema ** Valmis 2004, ensiesitys 2006 ** Käsikirjoittaja, ohjaaja, tuottaja, kuvaaja, leikkaaja * Kalavale (When the Cod Ran Out) ** Dokumenttielokuva kalanhajuisista miehistä ja kalastuksen umpikujasta Bornholmin saarella Tanskassa, 58 min. ** DocArt, NDR, Yle Teema, 2004 ** Käsikirjoittaja, ohjaaja, tuottaja, kuvaaja * Minne hepo sinne reki (Village of the Sleeping Beauty) ** Dokumenttielokuva selviytymisen ihmeestä, henkilökuva Viktor ja Maria Popovista Vienan Karjalan Paanajärven kylästä, 53 min. ** Taiga Films Oy, Yle TV1 ja NDR (Saksa) 2001. * Wild Wild Canary –Guanchen viimeinen vihellys (Wild Wild Canary – The Last Whistle of the Guanche) ** Dokumenttielokuva Kanariansaarten luonnosta ja kulttuurista ja hallitsemattoman massaturismin aiheuttamista tunnoista, 54 min. ** Tuotantoyhtiö Tekstivirta & YLE TV1, 2000. ** Käsikirjoittaja, ohjaaja, tuottaja, kuvaaja * Kutsu Usambarasta (Call from Usambara) ** Dokumenttielokuva Afrikan ”Galapagoksesta”: luontoparatiisista ja vuoristosademetsästä, jonka suomalaiset ensin yrittivät tuhota, sitten pelastaa, 33 min. ** Tuotantoyhtiö Tekstivirta & Yle TV2 ja Yle Teema, 2002 ** Tuottaja, kuvaaja, ohjaaja, käsikirjoittaja * Halvan herkun kallis tie (How Cheap Is Your Banana?) ** Dokumenttielokuva banaaninviljelyksestä Costa Ricassa, 43 min. ** Tuotantoyhtiö Tekstivirta, Yle TV2, 1997 ** Ohjaaja, tuottaja * Beef ** Dokumenttielokuva eurooppalaisesta pihvibisneksestä ** Kansainvälinen yhteistuotanto: Yle TV2 ja George Weiss Production, 1997 ** Kuvausten ohjaus ja järjestelyt Suomessa, suomenkielinen versiointi * Kuusi tuhatta kiloa kastematoja ** Dokumenttielokuva luomuviljelijästä, lehmästä ja kurjesta, 60 min. ** Tuotantoyhtiö Tekstivirta & Yle TV2, 1996. ** Käsikirjoittaja, ohjaaja, tuottaja == Dokumenttisarjat == * Pimeä luonto ** Dokumenttisarja öisestä luonnosta 2025 ** ohjaaja, tuottaja, käsikirjoittaja, kuvaaja * Rakkaudesta villieläimiin ** Dokumenttisarja loukkaantuneista villieläimista ja niiden hoitajista. 2023 ** Ohjaaja, tuottaja, käsikirjoittaja, kuvaaja * Veden saartamat (toinen kausi) ** Dokumenttisarja Suomen saaristoista. 2021 ** Ohjaaja, tuottaja, käsikirjoittaja, leikkaaja, kuvaaja * Veden valtakunta ** Dokumenttisarja Suomen vesiluonnosta. ** Ohjaaja, tuottaja, käsikirjoittaja, kuvaaja, leikkaaja 2020 * Asvalttiviidakot ** 6-osainen dokumenttisarja kaupunkiluonnosta 6 x 30 min. Tuotantoyhtiö DocArt, Yle, 2016. ** Tuottaja, käsikirjoittaja, ohjaaja, kuvaaja, leikkaaja * Erämaan lumo ** 6-osainen dokumenttisarja suomalaisista erämaista. 6 x 30 min. Tuotantoyhtiö DocArt, Yle, 2016. ** Tuottaja, käsikirjoittaja, ohjaaja, kuvaaja, leikkaaja * Veden saartamat ** 6-osainen dokumenttisarja Suomen saaristoista ja saaristolaisuudesta, 6 x 30 min. Tuotantoyhtiö DocArt, YLE, 2013. ** Tuottaja, käsikirjoittaja, ohjaaja, kuvaaja, leikkaaja * Järviemme helmet ** 6-osainen dokumenttisarja Suomen järvistä, 6x 30 min. Tuotantoyhtiö DocArt, Yle TV2, 2012. ** Tuottaja, käsikirjoittaja, ohjaaja, kuvaaja, leikkaaja * Rajankäyntiä ** 6-osainen dokumenttisarja Suomen ja Venäjän rajasta. 6 x 30 min. Tuotantoyhtiö DocArt yhteistyössä Yle TV2:n kanssa, 2009 ** Tuottaja, käsikirjoittaja, ohjaaja, kuvaaja, leikkaaja * Jokiemme helmet ** Kuusiosainen dokumenttisarja Suomen joista, 6 x 30 min., Tuotantoyhtiö DocArt, 2006 ** Käsikirjoittaja, ohjaaja, tuottaja, kuvaaja, leikkaaja * Itämeren helmet ** Kuusi dokumenttia löytöretkestä Itämeren luontoon ja merestä elävien ihmisten arkeen pintaa syvemmältä, 6 x 45 min. Tekstivirta, Yle TV2, 2004 ** Käsikirjoittaja, ohjaaja, tuottaja, kuvaaja == Lähteet == * * Järviemme helmet * Rajankäyntiä * Jokiemme helmet * Utsjoen Beckhamit * Sergei Verenseisauttaja * Kansan luonto === Viitteet === == Aiheesta muualla == *wildfin.com Luokka:Suomalaiset elokuvaohjaajat Luokka:Suomalaiset elokuvatuottajat Luokka:Dokumentaristit Luokka:Vuonna 1961 syntyneet Luokka:Elävät henkilöt